ԱՄՓՈՓԱԹԵՐԹ  
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԵՎ ԶԱՐԳԱՑՄԱՆ ՖՐԱՆՍԻԱԿԱՆ ԳՈՐԾԱԿԱԼՈՒԹՅԱՆ ՄԻՋԵՎ ՎԱՐԿԱՅԻՆ ԳԻԾ ՏՐԱՄԱԴՐԵԼՈՒ ՄԱՍԻՆ ԹԻՎ CAM1038 01 ՀԱՄԱՁԱՅՆԱԳՐԻ ՍՏՈՐԱԳՐՄԱՆ ԱՌԱՋԱՐԿՈՒԹՅԱՆԸ ՀԱՎԱՆՈՒԹՅՈՒՆ ՏԱԼՈՒ ՄԱՍԻՆ ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

	1. ՀՀ ֆինանսների նախարարություն
	10.09.2026թ.

	
	№ 01.1/5-2/23260-2026

	[bookmark: _GoBack]Հայաստանի Հանրապետության և Զարգացման ֆրանսիական գործակալության միջև վարկային գիծ տրամադրելու մասին թիվ CAM1038 01 համաձայնագրի նախագծում Հայաստանի Հանրապետության համար ֆինանսական պարտավորություններ նախատեսող դրույթներ առկա չեն:
	Ընդունվել է ի գիտություն:

	2. ՀՀ արդարադատության նախարարություն
	27.08.2026թ.

	
	№ /14.2.4/45719-2026

	Նախագիծը չի պարունակում Հայաստանի Հանրապետության օրենքին հակասող, օրենքի փոփոխություն կամ նոր օրենքի ընդունում նախատեսող նորմեր:
Միաժամանակ հայտնում եմ, որ Հայաստանի Հանրապետության համար ֆինանսական կամ գույքային պարտավորություններ նախատեսելու դեպքում Նախագիծը ենթակա կլինի վավերացման ՀՀ Սահմանադրության 116-րդ հոդվածի 1-ին մասի 4-րդ և «Միջազգային պայմանագրերի մասին» օրենքի 10-րդ հոդվածի 2-րդ մասի 4-րդ կետերով:
	Ընդունվել է ի գիտություն:

	3. ՀՀ արտաքին գործերի նախարարություն
	01.07.2026թ.

	
	№ 1111/33853-26

	Հայաստանի Հանրապետության և Զարգացման ֆրանսիական գործակալության (ԶՖԳ) միջև համագործակցությունը ձևավորվել է դեռևս 2013 թվականին՝ դառնալով Հայաստանի և Ֆրանսիայի միջև երկկողմ գործընկերության զարգացման կարևոր բաղադրիչ։ 
ԶՖԳ-ի կողմից ֆինանսավորվող ծրագրերը կենտրոնացած են բնական ռեսուրսների պահպանության, էներգետիկայի, քաղաքային ծառայությունների կառավարման և գյուղատնտեսության ոլորտների վրա։
2016 թվականից սկսած ԶՖԳ-ն ֆինանսավորում է նաև հարկային և ֆինանսական բարեփոխումների ծրագրեր՝ նպաստելով Հայաստանի տնտեսական կառավարման համակարգի արդյունավետության բարձրացմանը։
Հայաստանի Հանրապետության և Զարգացման ֆրանսիական գործակալության  միջև թիվ CAM 1038 01 վարկային համաձայնագրով նախատեսվում է 250, 000, 000 եվրո վարկի տրամադրում, որը  նոր պետական քաղաքականության բյուջետային վարկ է և ուղղված է Հայաստանում կայուն պետական ֆինանսների կառավարման և ներքին ռեսուրսների մոբիլիզացիայի ամրապնդմանը:
Հաշվի առնելով վերոնշյալը՝ արտաքին գործեի նախարարությունը «Միջազգային պայմանագրերի մասին» օրենքի 5-րդ հոդվածի հիմքով նպատակահարմար է համարում Հայաստանի Հանրապետության և Զարգացման ֆրանսիական գործակալության  միջև թիվ CAM 1038 01 վարկային համաձայնագրի ստորագրումը: 
Այն համապատասխանում է ՀՀ վարած արտաքին քաղաքականությանը և ստանձնած միջազգային պարտավորություններին:
	Ընդունվել է ի գիտություն:












	4. ՀՀ տարածքային կառավարման և ենթակառուցվածքների նախարարություն, պետական գույքի կառավարման կոմիտե
	30.06.2026թ.

	
	№ ԴԽ//24957-2026

	«Հայաստանի Հանրապետության և Զարգացման ֆրանսիական գործակալության միջև թիվ CAM CAM1038 01 վարկային համաձայնագրի» նախագծով «Պետական գույքի կառավարման մասին» օրենքի կարգավորման շրջանակում Հայաստանի Հանրապետության համար գույքային պարտավորություններ նախատեսող դրույթներ առկա չեն։
	Ընդունվել է ի գիտություն:

	5. ՀՀ կենտրոնական բանկ
	29.06.2026թ.

	
	№ 15.4-07/607-26

	Նախագծի 14․6 Place of payment կետի (b) ենթակետով նախատեսվում է՝
“Any payment to be made by the Borrower to the Lender shall be paid on the due date by no later than 11:00 am (Paris time) to the following bank account:”
Նկատի ունենալով, որ վճարման գործընթացում կարող են առաջանալ  գործառնական ռիսկեր, որոնք կարող են ազդել վճարման կատարման  ճշգրիտ ժամի վրա, առաջարկում ենք նշված դրույթում “11:00 am (Paris time)”-ը հանել և դրույթը սահմանել հետևյալ խմբագրությամբ․
“Any payment to be made by the Borrower to the Lender shall be paid on the value date to the following bank account:”
	Չի ընդունվել, քանի որ, ինչպես նախկինում ԶՖԳ-ի հետ կնքված բյուջետային աջակցության վարկային համաձայնագրերում, հիշյալ կետը համարվում է ստանդարտ սահմանում և գործառնական ռիսկեր չի պարունակում:





